🧵 ১/২

৫ আগস্টের ছাত্র জনতার বিপ্লবের পর নতুন বাংলাদেশ বিনির্মাণে বাংলাদেশ সেনাবাহিনীর ভূমিকা নিয়ে আমি এর আগেও লিখেছি। আজ ১৪৫তম দিনে এই সংস্থাটির বিষয়ে লিখার প্রয়োজনীয়তা অনুভব করছি। সাম্প্রতিক সময়ে দুঃখজনকভাবে লক্ষ্য করছি, অনেকেই পুরো বিষয় না জেনে Dunning Kruger effect (একটি জ্ঞানীয় পক্ষপাত, যেখানে সীমিত জ্ঞান বা দক্ষতার অধিকারী ব্যক্তিরা নিজেদের জ্ঞান বা দক্ষতাকে অতিমূল্যায়ন করেন) দ্বারা প্রভাবিত হয়ে সেনাপ্রধান ও সেনাবাহিনী নিয়ে অনুমাননির্ভর বিশ্লেষণ করছেন। এসব আলোচনা সামাজিক যোগাযোগ মাধ্যমে ছড়িয়ে পড়ছে, জনমনে অহেতুক হতাশার বিস্তার ঘটাচ্ছে যা একেবারেই অপ্রয়োজনীয়, অত্যন্ত অনভিপ্রেত।  
   
সবচেয়ে বেশি আলোচিত দুটি বিষয় হলো সেনাবাহিনীর সংস্কার এবং সেনাপ্রধানের সাথে বিক্রম মিশ্রির গোপন বৈঠক। কিছু মানুষ এই দুটি বিষয়কে একসঙ্গে মিলিয়ে সেনাপ্রধান পরিবর্তনের মতো অযৌক্তিক দাবি তুলছেন।  

১। সেনাবাহিনীর সংস্কারঃ দুষ্টের দমন ও শিষ্টের পালন

যেসব সেনাসদস্য ফ্যাসিস্ট আওয়ামী লীগের দালালি করে গুম, খুন, ভোটাধিকার হরণের মতো নিন্দনীয় ও মানবাধিকার লঙ্ঘনকারী কাজে লিপ্ত ছিলেন, তাদের বিরুদ্ধে ব্যবস্থা নেওয়া হচ্ছে। ইতোমধ্যেই দুইজন লেফটেন্যান্ট জেনারেল এবং একজন মেজর জেনারেলকে চাকরি থেকে অকালে অবসরে পাঠানো হয়েছে। আরও তিনজন মেজর জেনারেলকে পররাষ্ট্র মন্ত্রণালয়ে বদলি করে ক্ষমতাহীন করা হয়েছে। বিশ্বস্ত সূত্রের বরাতে ধারনা করা যায়, আগামীতেও এমন কাজে যারা যুক্ত ছিলেন, যথাযথ প্রক্রিয়ায় তাদের বিরুদ্ধেও ব্যবস্থা নেওয়া হবে। চাকুরীরত সামরিক কর্মকর্তাদের বিরুদ্ধে প্রমাণ ব্যতিত গণহারে ব্যবস্থা নিলে বর্তমান সময়ের সঙ্গে ফ্যাসিস্ট আওয়ামী শাসনের কোনো পার্থক্য কি থাকবে? আর সবাইকে একযোগে শাস্তি দিলে বাহিনীর কমান্ড স্ট্রাকচার যে ভেঙে পড়বে, সেটা নিশ্চই বলার অপেক্ষা রাখেনা। এমন সিদ্ধান্ত নিলে এর প্রভাব পড়বে সরকারের অভ্যন্তরে, যা আরও বড় অস্থিরতা তৈরি করবে।  

২। বঞ্চিত সেনাসদস্যদের পদোন্নতি ও অন্যায্য শাস্তি বাতিলঃ

সেনাবাহিনীতে প্রকৃত বঞ্চিত ৩৭ জন কর্মকর্তা ইতোমধ্যেই পদোন্নতি পেয়েছেন এবং তাঁদের সকলেই ইতোমধ্যে ভালো জায়গায় পদায়িতও হয়েছেন। এ ক্ষেত্রে সেনাপ্রধান নিজেই সর্বোচ্চ চেষ্টা করেছেন বলে আমি জানতে পেরেছি এবং গুরুত্বপূর্ণ পদে তাদেরকে পদায়নে অগ্রনি ভুমিকা রেখেছ সামরিক সচিব মেজর জেনারেল সাজেদ। যেসব সেনাসদস্যকে অন্যায়ভাবে শাস্তির আওতায় আনা হয়েছিল, তাদের বিষয়ে অ্যাডজুটেন্ট জেনারেলের শাখা পুনর্মূল্যায়ন শুরু করেছে। 

প্রথমে অবসরপ্রাপ্তদের এবং পরে চাকরিচ্যুতদের বিষয়টি বিবেচনা করা হবে, যা সেনাসদরের ডিপিএস বিভাগ থেকে জানা গেছে, ডিপিএস নিজেই এতে গুরুত্বপূর্ণ ভূমিকা পালন করছেন। একইভাবে বিভিন্ন সময়ে পদোন্নতী প্রাপ্তি থেকে বঞ্চিত হয়েছেন তাদের কেইসগুলোও বিবেচনাধীন রয়েছে। 

৩। গুরুত্বপূর্ণ জায়গা থেকে আওয়ামীপন্থী কর্মকর্তাদের অপসারণঃ

ইতোমধ্যেই গুরুত্বপূর্ণ প্রায় সকল পদ থেকে আওয়ামী মতাদর্শের কর্মকর্তাদের সরিয়ে দেওয়া হয়েছে। যদিও সেনাসদর এবং ডিজিএফআই'র কয়েকজন কর্মকর্তা এখনো তাদের নিজ পদে রয়েছেন, তাদের সরাসরি ফ্যাসিবাদী সম্পৃক্ততার প্রমাণ পাওয়া গেলে ভবিষ্যতে তাদেরও অন্যত্র পদায়ন করা হবে বলে বিশ্বস্ত সূত্র মারফত জানা গেছে। 

৪। বিক্রম মিশ্রির সাথে গোপন বৈঠকঃ 

গত ৯ ডিসেম্বর ভারতের পররাষ্ট্র সচিবের সঙ্গে সেনাপ্রধানের বৈঠকটি প্রধান উপদেষ্টার পরামর্শেই হয়েছে। এ বৈঠকে ভারত-বাংলাদেশ সীমান্ত সমস্যা এবং সার্বিক নিরাপত্তা বিষয়ে আলোচনা হয়েছে। এটি পুরোপুরি প্রাসঙ্গিক ছিল এবং ভিত্তিহীন কল্পনা বা ষড়যন্ত্র তত্ত্বের কোনো জায়গা নেই। তবে এই বিষয়ে আইএসপিআর এর আরও বেশি কার্যকরী ভূমিকা রাখার সুযোগ ছিল। যা সংস্থাটি বরাবরের মতো এবারও করতে ব্যর্থ হয়েছে। আইএসপিআরের আরো গণমুখী হওয়া জরুরী, বাংলাদেশ সেনাবাহিনীর উচিত হবে তাদের 'মিলিটারি- পাবলিক ডিপ্লোমেসি পলিসি' ঢেলে সাজানোর। যা সংস্থাটিকে ঘিরে বিভিন্ন সময়ে তৈরি হওয়া নানা গুজবের শিকার হওয়া থেকে রক্ষা করবে।

৫। সেনাপ্রধান পরিবর্তনঃ 

বর্তমান সেনাপ্রধানের সততা, মানবিকতা, দেশপ্রেম এবং পেশাদারিত্ব নিয়ে সেনাবাহিনী বা বাহিনীর বাইরে কোনো মতভেদ নেই। প্রায় সব সদস্যই তার প্রতি গভীর শ্রদ্ধাশীল। ৫ আগস্টের সময়ে যদি জেনারেল আজিজ বা জেনারেল শফিউদ্দিন সেনাপ্রধান থাকতেন, তাহলে কী ঘটত, তা একটু কল্পনা করুন। আপনাদের অবগতির জন্য জানাই, জেনারেল আজিজ তার ব্যক্তিগত মোবাইল নম্বর (01769002**4) থেকে খুনি হাসিনাকে ৩৫টি মেসেজ পাঠিয়েছিলেন কিভাবে ছাত্র-জনতার আন্দোলন দমন করা যায়, তা নিয়ে। সেই তুলনায় বর্তমান সেনাপ্রধান কতটুকু আন্দোলন দমনে স্বক্রিয় ছিলেন, তা নিশ্চই আপনারা অনুমান করতে পারেন।